CELEX: 22011D0106
Language: hr
Date: 2011-09-30 00:00:00
Title: Odluka Zajedničkog odbora EGP-a br. 106/2011 od 30. rujna 2011. o izmjeni Priloga XXI. (Statistika) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               399
            
         22011D0106
   
               L 318/45
            
            
               SLUŽBENI LIST EUROPSKE UNIJE
            
            
               30.09.2011.
            
         
      ODLUKA ZAJEDNIČKOG ODBORA EGP-a
   br. 106/2011
   od 30. rujna 2011.
   o izmjeni Priloga XXI. (Statistika) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XXI. Sporazumu izmijenjen je Odlukom Zajedničkog odbora EGP-a br. 89/2011 od 1. srpnja 2011. (1)
               
            
         
               (2)
            
            
               Uredbu Komisije (EU) br. 92/2010 od 2. veljače 2010. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom s državama nečlanicama, u pogledu razmjene podataka između carinskih tijela i državnih tijela za statistiku, sastavljanja statistike i procjene kakvoće (2) treba unijeti u Sporazum.
            
         
               (3)
            
            
               Uredbu Komisije (EU) br. 113/2010 od 9. veljače 2010. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom s državama nečlanicama, u pogledu pokrivenosti trgovine, definicije podataka, sastavljanja statistike trgovine po karakteristikama poduzeća i valuti računa, te posebne robe ili kretanja (3) treba unijeti u Sporazum.
            
         
               (4)
            
            
               Uredba (EU) br. 113/2010 stavlja izvan snage, s učinkom od 1. siječnja 2010., Uredbu Komisije (EZ) br. 1917/2000 (4), koja je uključena u Sporazum, ali koja bi se na države EFTA-e trebala nastaviti primjenjivati sve dok mjere za usklađivanje s Uredbom (EZ) br. 471/2009 ne budu provedene i koja se stoga treba staviti izvan snage sukladno Sporazumu s učinkom od 1. siječnja 2012.,
            
         ODLUČIO JE: :
   Članak 1.
   Prilog XXI. Sporazumu mijenja se kako slijedi:
   
               (1)
            
            
               Iza točke 8.a (Uredba Vijeća (EZ) br. 1172/95) umeću se sljedeće točke:
               
                           „8aa.
                        
                        
                           
                              32010 R 0092: Uredba Komisije (EU) br. 92/2010 od 2. veljače 2010. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom s državama nečlanicama, u pogledu razmjene podataka između carinskih tijela i državnih tijela za statistiku, sastavljanja statistike i procjene kakvoće (SL L 31, 3.2.2010., str. 4.).
                        
                     
                           8ab.
                        
                        
                           
                              32010 R 0113: Uredba Komisije (EU) br. 113/2010 od 9. veljače 2010. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom s državama nečlanicama, u pogledu pokrivenosti trgovine, definicije podataka, sastavljanja statistike trgovine po karakteristikama poduzeća i valuti računa te posebne robe ili kretanja (SL L 37, 10.2.2010., str. 1.).
                           Odredbe Uredbe, u smislu ovog Sporazuma, sadrže sljedeće prilagodbe:
                           
                                       (a)
                                    
                                    
                                       članku 4. stavku 2. dodaje se sljedeći podstavak:
                                       ‚Za države EFTA-e „carinska vrijednost” određuje se u okviru odgovarajućih nacionalnih pravila.’;
                                    
                                 
                                       (b)
                                    
                                    
                                       članku 4. stavku 2. dodaje se sljedeći podstavak:
                                       ‚Za države EFTA-e „zemlja podrijetla” je ona zemlja iz koje roba potječe u smislu odgovarajućih nacionalnih pravila o podrijetlu.’;
                                    
                                 
                                       (c)
                                    
                                    
                                       upućivanje na Uredbu (EZ) br. 2454/93 u članku 15. stavku 4. se ne primjenjuje.”;
                                    
                                 
                     
         
               (2)
            
            
               Tekst točke 16.a (Uredba Komisije (EZ) br. 1917/2000) briše se s učinkom od 1. siječnja 2012.
            
         Članak 2.
   Tekst uredaba (EU) br. 92/2010 i (EU) br. 113/2010 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 1. listopada 2011. pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (5) ili na dan stupanja na snagu Odluke Zajedničkog odbora EGP-a br. 105/2011 od 30. rujna 2011. (6), ovisno od datuma koji nastupi kasnije.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 30. rujna 2011.
      
         
            Za Zajednički odbor EGP-a
         
         
            Predsjednik
         
         Kurt JÄGER
         
      
   
   
      (1)  SL L 262, 6.10.2011., str. 61.
   
      (2)  SL L 31, 3.2.2010., str. 4.
   
      (3)  SL L 37, 10.2.2010., str. 1.
   
      (4)  SL L 229, 9.9.2000., str. 14.
   
      (5)  Ustavni zahtjevi nisu navedeni.
   
      (6)  SL L 318, 1.12.2011., str. 43.